CELEX: 22001D0118(16)
Language: mt
Date: 1999-11-05 00:00:00
Title: Deċiżjoni tal-Kumitat Konġunt taż-ŻEE Nru 141/1999 tal-5 ta' Novembru 1999 li temenda l-Anness I (Kwistjonijiet Veterinarji u Fitosanitarji) għall-Ftehim taż-ŻEE

Avviż Legali Importanti

|

22001D0118(16)

Official Journal L 015 , 18/01/2001 P. 0032 - 0033

		Deċiżjoni tal-Kumitat Konġunt taż-ŻEENru 141/1999tal-5 ta' Novembru 1999li temenda l-Anness I (Kwistjonijiet Veterinarji u Fitosanitarji) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness I għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 76/1999 tal-25 ta' Ġunju 1999 [1].(2) D-Deċiżjoni tal-Kummissjoni 97/217/KE tat-28 ta' Frar 1997 li tistabbilixxi gruppi ta' pajjiżi terzi li huma kapaċi jużaw iċ-ċertifikazzjoni veterinarja għal importazzjonijiet ta' laħam tal-kaċċa salvaġġ, laħam tal-kaċċa mrobbi u laħam tal-fniek minn pajjiżi terzi [2], ġiet inkorporata fil-Parti 1.2 tal-Kapitolu I ta' l-Anness I għall-Ftehim, u billi hija għandha tiġi inkorporata fil-Parti 8.2 tal-Kapitolu I ta' l-Anness I.(3) D-Deċiżjoni tal-Kummissjoni 98/648/KE tal-5 ta' Novembru 1998 li temenda d-Deċiżjoni 97/217/KE, li tistabbilixxi gruppi ta' pajjiżi terzi li mingħandhom l-Istati Membri jawtorizzaw l-importazzjonijiet ta' laħam tal-kaċċa salvaġġ u laħam tal-kaċċa mrobbija u laħam tal-fniek minn pajjiżi terzi [3], għandha tiġi nkorporata fil-Ftehim.(4) Din id-Deċiżjoni ma għandhiex tapplika għall-Islanda u għal-Liechtenstein,IDDEĊIEDA KIF ĠEJ:Artikolu 1Il-punt li ġej għandu jiġi miżjud wara l-punt 175 (Deċiżjoni tal-Kummissjoni 98/625/KE) fil-Parti 8.2 tal-Kapitolu I ta' l-Anness I għall-Ftehim:"176. 397 D 0217: Id-Deċiżjoni tal-Kummissjoni 97/217/KE tat-28 ta' Frar 1997 li tistabbilixxi gruppi ta' pajjiżi terzi li huma kapaċi jużaw iċ-ċertifikazzjoni veterinarja għal importazzjonijiet ta' laħam tal-kaċċa salvaġġ, laħam ta' kaċċa mrobbija u laħam tal-fniek minn pajjiżi terzi (ĠU L 88, tat-3.4.1997, p. 20), kif emendata bi:- 398 D 0648: Id-Deċiżjoni tal-Kummissjoni 98/648/KE tal-5 ta' Novembru 1998 (ĠU L 308, tat-18.11.1998, p. 42)."Artikolu 2Il-punt 58 (Deċiżjoni tal-Kummissjoni 97/217/KE) fil-Parti 1.2 tal-Kapitolu I ta' l-Anness I għall-Ftehim għandu jiġi revokat.Artikolu 3It-testi tad-Deċiżjonijiet tal-Kummissjoni 97/217/KE u 98/648/KE fil-lingwa Norveġiża, li huma annessi għall-verżjoni tal-lingwa Norveġiża għal din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar is-6 ta' Novembru 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fil-5 ta' Novembru 1999.Għall-Kumitat Konġunt taż-ŻEEIl-PresidentN. v. Liechtenstein[1] ĠU L 296, tat-23.11.2000, p. 1.[2] ĠU L 88, tat-3.4.1997, p. 20.[3] ĠU L 308, tat-18.11.1998, p. 42.--------------------------------------------------